text: Fly sprøjtes fri for is
  18 februar 2010 kl. 15.42
  Snevinteren har givet flyselskaberne ekstra udgifter til afisning af flyene. I Billund Lufthavn står mandskab til rådighed hele døgnet for at gøre flyene isfri.
  For et almindeligt charterfly løber udgiften op i 6.000 til 7.000 kroner.
  Ved hjælp af en sprøjtekanon med glykol bliver flyene spulet fri for sne og is, og samtidig bliver de præpareres mod yderligere overisning. Bilister kender glykol som kølervæske.
  Afisnings-holdet har sjældent haft så travlt som i år. 250.000 liter er indtil nu sprøjtet ud over flyene. Det er tre gange så meget som i de seneste vintre.
  - Flyselskaberne har betydelige omkostninger til afisning i denne vinter, konstaterer lufthavnschef Jørgen Krab Jørgensen.
  40 fly lettede i dag fra lufthavnen i Billund.
  